**ДОКЛАД**

**ЗА ИЗВЪРШЕНА ПРОВЕРКА НА**

**„БУЛИЪН” ЕАД**

**гр. Първомай, Община Първомай**

На основание План за контролната дейност за 2019 г. на РИОСВ – Пловдив, утвърден от Министъра на околната среда и водите и Заповед № РД-229/19.08.2019 г. и Заповед № 260/27.09.2019г. на Директора на РИОСВ-Пловдив, на **18.10.2019г.** е извършена комплексна проверка на обект: „Птицекланица“, с местонахождение – област Пловдив, община Първомай, гр, Първомай, ул. „Александър Стамболийски“ № 23, кв. 167, УПИ II, собственост на „Булиън“ ЕАД.

1. **Цел на проверката:**

Основна цел на проверката е установяване на нивото и степента на съответствие на дейността в обекта с изискванията, заложени в Закона за опазване на околната среда, специализираните закони и подзаконовите нормативни актове към тях.

**II. Проверени инсталации:**

Основната дейност на „Булиън“ ЕАД е клане, добив, преработка и съхранение на месо и субпродукти от водоплаващи и сухоземни птици. Извършен е обход и проверка на производствената площадка и съоръжения:

* Участък за клане на сухоземни птици;
* Участък за клане на водоплаващи птици;
* Участък за пране и сушене на перушина от водоплаващи птици;
* Инсинератор за изгаряне на отпадъци от СЖП;
* Участъци за съхранение на производствени и опасни отпадъци;
* Локално пречиствателно съоръжение, за механично пречистване на отпадъчни води;

**III. Констатации от проверката по компоненти и фактори:**

**1. *Фактор „Отпадъци”***

За извършване на дейност по третиране на производствени отпадъци, дружеството притежава Решение № 09 – ДО – 1052 – 00 от 25.06.2013г. издадено от Директора на РИОСВ – Пловдив, за дейности с код: D10; D13 за отпадъци с код: 02 02 01; 02 02 02; 02 02 03 и 02 02 04, само от собствена дейност. Дружеството притежава утвърдени от Директора на РИОСВ – Пловдив работни листове за класификация на отпадъци от 22.10.2012г. Представиха се заверени отчетни книги по приложение № 1 и № 4 от Наредба № 1/2014г. за реда и образците, по които се предоставя информация за дейностите по отпадъците, както и реда за водене на публични регистри, които се водят коректно и редовно – последен запис 17.10.2019г. Представиха се договори с:

* Анес – 96“ ООД от 03.01.2019г. за предаване на генерираните от дейността отпадъци;
* „Екарисаж – Варна“ ЕООД от 11.02.2019г. за предаване за термична преработка на СЖП.

Дружеството е осигурило места и съдове обозначени с табели, за съхранение на генерираните от дейността отпадъци по вид и състав, до предаването им на лица притежаващи документ по чл. 35 от ЗУО.

Дружеството пуска на пазара опаковани стоки след употребата, на които се образуват масово разпространени отпадъци, за което се дължи продуктова такса. Представи се Анекс към Договор № Д-6049-К-01/02.09.2013г. с „Екобулпак“ АД за поемане на задължението по оползотворяване на отпадъци от опаковки и Удостоверение № 6049/01.01.2019г. за участие на дружеството в колективна система по по смисъла на чл. 14, ал. 2, т. 2 от Закона за управление на отпадъците /ЗУО/ (обн. *ДВ. бр. 53/13.07.2012г. с посл. изм. и доп.*) и чл. 28, ал. 1 от Наредба за опаковките и отпадъците от опаковки със срок 31.12.2019г. Дружеството заплаща продуктовата такса ежемесечно. Представиха се месечни-справки декларации по приложение № 15 от Наредба за определяне на реда и размера за заплащане на продуктова такса (*обн. ДВ. бр. 30/2016г. с посл. изм. и доп*.) за период 01.10.2018г. до 31.09.2019г. и фактура № 1000111481 от 09.10.2019г. за заплатена продуктова такса към организацията.

***2. Компонент води***

Формираните на обекта производствени отпадъчни води се пречистват в локална пречиствателна станция с механично пречистване за отделяне на перушина и се зауства в градската канализационна мрежа на основание Договор № 25140 от 08.10.2012г. с „В и К“ ЕООД - Пловдив.

При проверка на пречиствателните съоръжения по пътя на пречистване на водите се констатира, че даденото предписание с постоянен срок за изпълнение в КП – 0008015 от 23.10.2018г. е изпълнено, а именно: предприети са мерки за по-добро улавяне на кръвта, с цел недопускане попадането и в ЛПСОВ и от там в ГПСОВ гр. Първомай. Отпадъчните види в ЛПСОВ са видимо бистри, без следи от кръв в нея.

Към момента на настоящата проверка цикълът на клане на водоплаващи и сухоземни птици е приключен. Клане на водоплаващи птици е извършвано предходния ден /преди проверката/, извършва се само разфасовка на птици. Формираните отпадъчни води са от измиване на технологичното оборудване и помещенията където се извършва разфасовката.

**ΙV. Съответствие, последващ контрол.**

Не са констатирани несъответствия на обекта с изискванията на екологичното законодателство.

**ДОЦ. СТЕФАН ШИЛЕВ**

*Директор на РИОСВ - Пловдив*